Felix Baumgartner

Plymiwr awyr, herfeiddiwr a chyn-awyrfilwr o Awstria oedd Felix Baumgartner (20 Ebrill 1969 – 17 Gorffennaf 2025). Ganwyd Baumgartner yn Salzburg.

Ar 14 Hydref 2012, Baumgartner oedd y plymiwr awyr cyntaf i mynd yn gyflymach na buanedd sain, gan gyrraedd cyflymder o 1,342 km yr awr mewn menter a noddwyd gan Red Bull Stratos. Torrodd hefyd y record am y freefall uchaf yn y naid hon, gan ddisgyn 39 km o ochr y gofod i anialwch New Mexico, 36.5 km o hynny cyn tynnu ei barasiwt. Yn ddiweddarach torrwyd y record uchder gan Alan Eustace, a neidiodd o 41.422km uwchben New Mexico yn 2014.

Roedd gan Baumgartner ddaliadau gwleidyddol dadleuol, gan gefnogi unbennaeth fel trefn lywodraethol. Ar y cyfryngau cymdeithasol roedd wedi gwawdio y pryderon dros newid hinsawdd ac wedi lleisio barn yn erbyn pleidiau Gwyrdd a hawliau LHDTQ.

Bu farw yng Ngorffennaf 2025 wedi damwain tra'n paragleidio. Plymiodd i'r ddaear ger pwll nofio gwesty pan oedd yn hedfan dros bentref Porto Sant'Elpidio yn rhanbarth Marche, yr Eidal.

 Cyfeiriadau 

 Dolen allanol 



Categori:Marwolaethau 2025
Categori:Genedigaethau 1969
Categori:Pobl o Salzburg